
Началник Клиника по Нервни болести

Проф. Ивайло Търнев е началник на Неврологичната клиника към УМБАЛ „Александровска”, професор в Катедрата по неврология на Медицинския университет - София и в Катедрата по когнитивна наука и психология в НБУ.

Председател е на Българското дружество по невромускулни заболявания (НМЗ) и Българското дружество по епилепсия. 

Специализирал е в Оксфордския Университет, Великобритания и в Института по миология, Париж. 

Участвал е многократно като лектор на научни форуми в Холандия, Германия, Белгия, Великобритания, Индия, Румъния, Македония, Турция. 

Водещ изследовател е в над 40 изследователски проекти. Ръководи изследователски екип, описал седем нови нозологични единици. 

Има над 200 научни публикации, голяма част от които в международни списания. Цитиран е над 1000 пъти. Научен ръководител е на десет докторанти. 

Освен с медицинските си постиженията, проф. Търнев е известен и с обществената си дейност. През последните 15 години прекарва голяма част от времето си, борейки се за каузата "По-добро здравеопазване сред ромите". 

Проф. Търнев е председател на Фондация "Здравни проблеми на малцинствата", носител е на награда „Паница” за гражданска доблест и обществен принос.
